| Εισαγωγή στις ΤΠΕ 2023-2024: 1η εργασία Ιστοεξερεύνηση για τα κοινωνικά δίκτυα |
| --- |
| **Ονοματεπώνυμο** |
| **ΑΜ** |
| **Έτος σπουδών** |

Τα κοινωνικά δίκτυα συνιστούν μια νέα γενιά διαδικτυακών εφαρμογών, στις οποίες το περιεχόμενο δημιουργείται από τους ίδιους τους συμμετέχοντες χρήστες. Μια σειρά από κοινωνικά δίκτυα όπως πχ Facebook, Twitter, Instagram, Youtube διαφοροποιούν ριζικά την καθημερινότητά μας και τον τρόπο με τον οποίο αποκτά κανείς πρόσβαση στην πληροφορία. Ποιοι είναι όμως οι εφευρέτες των υπηρεσιών αυτών; Πώς μπορούν να αξιοποιηθούν αποτελεσματικά στην εκπαίδευση; Σε αυτά τα ερωτήματα επικεντρώνεται (μεταξύ άλλων) η εργασία αυτή.

### Ζητούμενα

Στην εργασία αυτή καλείστε να απαντήσετε σε μια σειρά από ερωτήματα με τη χρήση μηχανών αναζήτησης. Για να συλλέξετε τα δεδομένα σας θα πρέπει υποχρεωτικά να χρησιμοποιήσετε μηχανές αναζήτησης και να ανακτήσετε πληροφορίες από δικτυακούς τόπους. Η εργασία χωρίζεται σε 2 μέρη:

* **Μέρος Α (50%):** Καλείστε να συλλέξετε συγκεκριμένες πληροφορίες χρησιμοποιώντας μηχανές αναζήτησης της επιλογής σας και να συμπληρώσετε τα ερωτήματα που παρουσιάζονται στην επόμενη σελίδα. Για κάθε ερώτημα θα συμπληρώσετε:
  + την απάντηση (το πολύ 40 λέξεις),
  + τις λέξεις κλειδιά που χρησιμοποιήσατε στην αναζήτηση,
  + τις διευθύνσεις των ιστοσελίδων όπου βρήκατε τις απαντήσεις.
* **Μέρος Β (50%):** Θα πρέπει να συλλέξετε πληροφορίες και να συνθέσετε ένα κείμενο τριών σελίδων χρησιμοποιώντας το Word ή το LibreOffice/OpenOffice. Για το περιεχόμενο του κειμένου θα πρέπει
  + να γράψετε τη βιογραφία ενός εκ των δημιουργών του Linkedin, του TikTok ή του Instagram. Χρησιμοποιήστε ουδέτερο ύφος και αποφύγετε υπερβολές στις διατυπώσεις σας (25%). Θα πρέπει να υπάρχει και μία *μικρή* φωτογραφία του αναφερόμενου προσώπου (με αναφορά στην πηγή).
  + να σχολιάσετε τις δυνατότητες αξιοποίησης των κοινωνικών δικτύων στην πρωτοβάθμια εκπαίδευση. Να αναφέρετε *δύο* συγκεκριμένα παραδείγματα από την Ελλάδα ή το Εξωτερικό (25%).
  + να μορφοποιήσετε το κείμενο χρησιμοποιώντας ως πρότυπο (μέγεθος και είδος γραμματοσειράς, τίτλοι κλπ) τη μορφοποίηση που χρησιμοποιήθηκε στο κείμενο της εκφώνησης.
  + να αναφέρετε τις πηγές σας χρησιμοποιώντας *υποσημειώσεις* όπου θα υπάρχουν οι σχετικές πληροφορίες. Στις υποσημειώσεις θα αναφέρετε το σύνδεσμο όπου βρήκατε την πληροφορία.

## 

### Παραδοτέα

* Θα εργαστείτε στο παρόν φύλλο εργασίας. Διατηρήστε την εκφώνηση, συμπληρώστε τον πίνακα του Μέρους Α και στις τελευταίες 3 σελίδες του αρχείου θα πρέπει να απαντήσετε στα ζητούμενα του Μέρους Β.
* Το όνομα του αρχείου που θα παραδώσετε θα πρέπει υποχρεωτικά να αποτελείται από το ονοματεπώνυμο και το ΑΜ σας με λατινικούς χαρακτήρες (π.χ. GiorgosPapadopoulos\_4228.doc).
* Το παραδοτέο της εργασίας σας θα είναι ένα και μόνο αρχείο Word ή OpenOffice.
* Οι εργασίες αποστέλλονται *υποχρεωτικά* με ηλεκτρονικό ταχυδρομείο στον εργαστηριακό σας διδάσκοντα.
* Τίτλος του μηνύματος του email θα πρέπει να είναι το “1η εργασία ΤΠΕ Ονοματεπώνυμο Τμήμα”. (π.χ 1η Εργασία ΤΠΕ Γιώργος Παπαδόπουλος Τρίτη 8-10)
* Καταληκτική ημερομηνία παράδοσης: **13 ημερολογιακές** ημέρες μετά την εκφώνηση της εργασίας στο εργαστήριό σας.
* Εκπρόθεσμες εργασίες δεν γίνονται δεκτές *για κανένα λόγο* (π.χ. αποστολή μηνύματος σε λάθος παραλήπτη, μη ύπαρξη συνημμένου αρχείου, έλλειψη πρόσβασης στο Διαδίκτυο).

## Γενικά Κριτήρια αξιολόγησης

* Ορθότητα απαντήσεων.
* Ποιότητα και ύφος κειμένου.
* Τεκμηρίωση πηγών.
* Μορφοποίηση κειμένου σύμφωνα με τις οδηγίες.

## Μέρος Α

Απαντήστε στα παρακάτω ερωτήματα:

| 1. Πότε ιδρύθηκε το Tik tok και από ποιους; | Λέξεις-κλειδιά | Ιστοσελίδα(-ες) |
| --- | --- | --- |
|  |  |  |
| 2. Πού είναι τα κεντρικά γραφεία της εταιρείας Instagram και πόσους υπαλλήλους απασχολεί; Πόσοι χρήστες είναι ενεργοί στο Instagram; | Λέξεις-κλειδιά | Ιστοσελίδα(-ες) |
|  |  |  |
| 3.Ποιοι ήταν οι συνιδρυτές του Zoom; Ποιες άλλες τεχνολογίες δημιούργησαν και για ποιο σκοπό; | Λέξεις -κλειδιά | Ιστοσελίδα(-ες) |
|  |  |  |
| 4. Πότε δημιουργήθηκε το Slideshare, από ποιους και ποιος είναι ο σκοπός χρήσης του; | Λέξεις -κλειδιά | Ιστοσελίδα(-ες) |
|  |  |  |
| 5. Ποιος είναι ο δημιουργός των Wiki; Για ποιες άλλες τεχνολογίες/εφευρέσεις θεωρείται ‘υπεύθυνος’; | Λέξεις -κλειδιά | Ιστοσελίδα(-ες) |
|  |  |  |
| 6. Πότε δημιουργήθηκε το ΥοuTube και από ποιους; Πότε εξαγοράστηκε η εταιρεία; Πόσοι το χρησιμοποιούν καθημερινά; | Λέξεις -κλειδιά | Ιστοσελίδα(-ες) |
|  |  |  |
| 7. Τι σημαίνουν οι χαρακτήρες #, @, RT και OH στην υπηρεσία Twitter; | Λέξεις -κλειδιά | Ιστοσελίδα(-ες) |
|  |  |  |
| 8. Αναφέρατε τρεις διαφορές του Twitter σε σχέση με το Facebook. | Λέξεις- κλειδιά | Ιστοσελίδα(-ες) |
|  |  |  |
| 9. Ποιο είναι το νέο όραμα του ιδρυτή του Facebook για την επαυξημένη/εικονική πραγματικότητα; Ποια η σημασία του; | Λέξεις -κλειδιά | Ιστοσελίδα(-ες) |
|  |  |  |
| 10. Αν και η χρησιμότητα του Facebook ως μέσο κοινωνικής δικτύωσης δεν αμφισβητείται, κατά καιρούς έχει δεχτεί και σημαντικές επικρίσεις. Σε ποια ζητήματα; (αναφέρατε ως 3) | Λέξεις- κλειδιά | Ιστοσελίδα(-ες) |
|  |  |  |

## 

## 

## Μέρος Β